**OOP in C++ : အပိုင်း(၁) – C++ ကို စတင်လေ့လာခြင်း**

**စာရေးသူ၏ အမှာစာ**

ကျွန်တော့်အနေနဲ့ C နဲ့ C++ ကို ၁၉၉၉ ခုနှစ်လောက်မှာ စတင်လေ့လာခဲ့ပါတယ်။ အဲဒီနှစ်ထဲမှာပဲ တက္ကသိုလ်ကွန်ပျူတာခန်းထဲက ကွန်ပျူတာတွေထဲမှာ ပြန့်ကြဲနေတဲ့ Turbo C version 2.0 ဖိုင်လေးတွေကို စုစည်းပြီး C++ နဲ့ installer software ရေးဖြစ်ခဲ့ပါတယ်။ အဲဒီအတွေ့အကြုံကို ၂၀၀၀ ခုနှစ် အောက်တိုဘာလထုတ် ကွန်ပျူတာ ဂျာနယ် မှာ Installation software construction ဆိုတဲ့ ခေါင်းစဉ်နဲ့ ဆောင်းပါး တစ်စောင် ရေးသားခဲ့ပါတယ်။ အဲဒီဆောင်းပါးဟာ ကျွန်တော့် ဘဝမှာ ပထမဆုံး ပုံနှိပ်ဖော်ပြခံခဲ့ရတဲ့ နည်းပညာ ဆောင်းပါး တစ်စောင်ပဲ ဖြစ်ခဲ့ပါတယ်။ ဒီလိုနဲ့ ကျွန်တော့် ငယ်ဘဝမှာ အစွဲအလမ်းအကြီးဆုံးက C++ ဘာသာစကား ဖြစ်မှန်းမသိ ဖြစ်လာခဲ့ပါတယ်။

မိမိဘာသာ အများဆုံး လေ့လာခဲ့ရတဲ့အတွက် C++ လို့ဆိုပေမယ့် တကယ်တမ်းက ကျောင်းမှာ သင်ခဲ့ဘူးတဲ့ C language style နဲ့ပဲ ရေးဖြစ်တာ များပါတယ်။ OOP ဆိုတာကို အဲဒီတုန်းက ကြားဘူးရုံပဲ ရှိပါတယ်။ နောက်ပိုင်း နှစ်တော်တော်ကြာ အချိန်ယူပြီး ဖြည်းဖြည်းချင်း လေ့လာခဲ့ပါတယ်။

လွန်ခဲ့တဲ့ ၃ နှစ်လောက်က စပြီး ကျွန်တော်နဲ့ ရင်းနှီးတဲ့ YCC ကျောင်းသားအချို့ စာလာမေးတာကြောင့် သူတို့ လက်ရှိ အသုံးပြုနေတဲ့ သင်ရိုး စာအုပ်တွေကို ဖတ်ပြီး ပြန်ရှင်းပြ ပေးခဲ့ရပါတယ်။ အဲဒီစာအုပ်တွေထဲက စာမျက်နှာ တစ်ထောင်ကျော်ပါတဲ့ Robert Lafore ရဲ့ Object-Oriented Programming in C++ (Fourth Edition) စာအုပ်လေးဟာ C++ ကို OOP သုံးပြီး ရေးသား နည်းတွေကို အခြေခံကျကျ ရှင်းပြထားတဲ့ စာအုပ်ကောင်းတစ်အုပ် ဖြစ်တယ်ဆိုတာကို သတိထားမိခဲ့ပါတယ်။ ဒါကြောင့် ဒီအပတ်ကစလို့ အချိန်အနည်းငယ်ယူပြီး အပတ်စဉ် C++ သင်ခန်းစာလေးတွေကို အဲဒီ စာအုပ်ကနေ ကောက်နှုတ် ရေးသားဖို့ ဆုံးဖြတ်လိုက်တာ ဖြစ်ပါတယ်။ ဒီသင်ခန်းစာများဟာ C++ နဲ့ OOP ကို စတင်လေ့လာနေတဲ့ ကျောင်းသားများကိုသာ အဓိက ရည်ရွယ် ရေးသားသွားမှာ ဖြစ်ပါတယ် ခင်ဗျာ။


**C++ ကို ဘယ်လို compiler တွေ အသုံးပြုပြီး ရေးကြမလဲ ?**

ကျွန်တော် စတင်လေ့လာကာစ အချိန်များတုန်းက Turbo C++ 3.0 ကို အဓိက သုံးပြီး DOS command တွေနဲ့ အလုပ်ရှုပ်ခဲ့ကြပါတယ်။ အခု အချိန်မှာတော့ ကျောင်းသားအများစုဟာ C-Free ဆိုတဲ့ compiler ကို သုံးနေကြတာ သတိထားမိခဲ့ပါတယ်။ ဒါပေမယ့် ကျွန်တော့်အနေနဲ့ Visual Studio 2008 ဒါမှ မဟုတ် Visual Studio 2012 ကို သုံးသင့်တယ်လို့ အကြံပြုပါရစေ။ ဒီဆောင်းပါးများမှာတော့ Visual Studio 2012 ကို အသုံးပြုပြီး ရေးသားတင်ပြသွားမှာ ဖြစ်ပါတယ် ခင်ဗျာ။


တကယ်တော့ compiler ဆိုတာက ကျွန်တော်တို့ ရေးသားထားတဲ့ soruce files (.CPP) ဖိုင်တွေကို Windows ပေါ်မှာ RUN လို့ ရတဲ့ executable files (.EXE) အဖြစ် ပြောင်းလဲပေးတဲ့ ပရိုဂရမ်လေး တစ်ခုပဲ ဖြစ်ပါတယ်။ အဲဒီ (.EXE) ဖိုင်လေးတွေကို compile တွေထဲကနေ တိုက်ရိုက် RUN လို့ ရသလို DOS command prompt ကလည်း RUN လို့ ရပါတယ်။

**Visual Studio 2012 ကို အသုံးပြု၍ C++ program တစ်ပုဒ် ရေးသားစမ်းသပ်ခြင်း**


ပထမဆုံး Visual Studio 2012 ကို ဖွင့်လိုက်ပါ။ အောက်ပါ အတိုင်း မြင်ရနိုင်ပါတယ်။ ကိုယ်တင်ထားတဲ့ version အပေါ် မူတည်ပြီး အတိအကျတော့ တူချင်မှ တူပါလိမ့်မယ်။




New Project... ကို နှိပ်လိုက်ပါ။ အောက်ပါအတိုင်း New Project dialog box ပေါ်လာပါလိမ့်မယ်။



Installed->Templates->Other Languages->Visual C++ ကို ရွေးလိုက်ပါ။ ညာဘက်က ပေါ်လာတဲ့ Visual C++ project အမျိုးအစားတွေထဲက Empty Project ကို ရွေးချယ်လိုက်ပါ။ Name နေရာမှာ ကိုယ်ရေးမယ့် ပရိုဂရမ်ရဲ့ နာမည်ကို ရေးပါ။ ဖိုင်တွေ သိမ်းဖို့ နေရာကို Browse... လုပ်ပြီး ရှာပေးလိုက်ပါ။ OK ကို နှိပ်လိုက်ရင် အောက်ပါအတိုင်း မြင်ရပါလိမ့်မယ်။




Empty Project ကို ပြုလုပ်ထားတာ ဖြစ်လို့ Source Files ဆိုတဲ့ folder ထဲမှာ ဘာဖိုင်မှ မရှိသေးပါဘူး။ .CPP ဖိုင်တစ်ခု ထည့်သွင်းဖို့ အောက်ပါ အဆင့်များအတိုင်း လုပ်ဆောင်ပါ။




(1) Solution Explorer ထဲက Source Files ကို right click ပြုလုပ်ပါ။

(2) Add ကို ရွေးချယ်ပါ။

(3) New Item.. ကို ကလစ် ပြုလုပ်ပါ။



အထက်ပါ ပုံအတိုင်း Add New Item dialog box ပေါ်လာရင် C++ File(.cpp) ကို ရွေးချယ်ပါ။ Name နေရာတွင် မိမိ ရေးသားမယ့် ပရိုဂရမ် နာမည် (ဒီဥပမာမှာတော့ main.cpp) ပေးပြီး Add ကိုနှိပ်လိုက်ပါ။ ကိုယ်ပေးလိုက်တဲ့ နာမည်နဲ့ .cpp ဖိုင် အလွတ် တစ်ခုကို တွေ့ရပါလိမ့်မယ်။



အခုဆိုရင် coding များကို စတင် ဝင်ရောက် ရေးသားနိုင်ပြီ ဖြစ်ပါတယ်။ အောက်ပါ စာသားများကို ရိုက်ထည့်လိုက်ပါမယ်။

#include<iostream>

using namespace std;

int main()


{

cout<<"Hello World!";


return 0;

}


ဒီပရိုဂရမ်လေးဟာ အရိုးရှင်းဆုံး C++ ပရိုဂရမ်လေးပဲ ဖြစ်ပါတယ်။ Hello World! ဆိုတဲ့ စာသားလေးကို ကွန်ပျူတာ ဖန်သားပြင်ပေါ်မှာ ပြသပေးမယ့် ပရိုဂရမ်လေးပါ။ RUN ကြည့်ဖို့အတွက် Toolbar က Local Windows Debugger ဆိုတာလေးကို နှိပ်လိုက်ပါ။



Screen အမဲလေးတစ်ခု ပေါ်လာပြီး ချက်ချင်း ပြန်ပျောက်သွားပါလိမ့်မယ်။ အဲဒီ output ကို ကြည့်ဖို့ Visual Studio 2012 မှာ ကုဒ် အပိုလေးတွေ ထပ်ထည့်ပေးရပါမယ်။ ဒါမှ Screen ပျောက်မသွားဘဲ key တစ်ချက် အနှိပ်ကို စောင့်နေမှာ ဖြစ်ပါတယ်။ \_getch() ဆိုတဲ့ function လေးကို return 0; ရဲ့ ရှေ့မှာ ထပ်ထည့်ပေးရပါမယ်။ နောက်ပြီး သူ့ရဲ့ header file ဖြစ်တဲ့ conio.h ကို လည်း include ပြုလုပ်ပေးရမှာ ဖြစ်ပါတယ်။ ခုဆိုရင် ကုဒ်က အောက်ပါအတိုင်း ဖြစ်သွားပါပြီ။



အခုအချိန် ပြန် RUN ကြည့်လိုက်မယ် ဆိုရင်တော့ အောက်ပါအတိုင်း တွေ့ရမှာ ဖြစ်ပါတယ်။



ပရိုဂရမ်ကို အဆုံးသတ်ဖို့ Key တစ်ခုခု နှိပ်လိုက်ရုံပဲ ဖြစ်ပါတယ်။

အခုဆိုရင် C++ ပရိုဂရမ် တစ်ခုကို စတင် ရေးသားနည်းများကို သိရှိသွားပြီ ဖြစ်ပါတယ်။ နောက်သင်ခန်းစာမှာတော့ C++ ပရိုဂရမ် တစ်ခုရဲ့ ဖွဲ့စည်းပုံနဲ့ ရေးသားနည်းများကို ဆက်လက်တင်ပြပေးသွားမှာ ဖြစ်ပါတယ် ခင်ဗျား။

ဤဆောင်းပါးပါ အချက်အလက်များကို စမ်းသပ်ရာမှာ အခက်အခဲ ရှိနေဦးမယ် ဆိုရင် စာရေးသူရဲ့ တင်ပြပုံ ညံ့ဖျင်းမှုကြောင့်သာ ဖြစ်ပါတယ်။ သိလိုသည်များကိုလည်း aungwh2013@gmail.com ကို ဆက်သွယ်ပြီး မေးမြန်းနိုင်ပါတယ် ခင်ဗျာ။

**အကိုးအကား**

* Object-Oriented Programming in C++(4th edition), Robert Lafore, Copyright © 2002 by Sams Publishing: ISBN 0-672-32308-7

Dr. အောင်ဝင်းထွဋ် (bluephoenix)

http://www.tech4mm.com